# ПРЕДЛОГ ОЦЕНE РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Др Марија Марковић, кандидаткиња за избор у звање *ванредни професор* на Департману за педагогију за ужу научну област Педагогија (*Школски систем* и *Педагошка превенција поремећаја у понашању*), научним радом се бави од 2007. године, када је уписала докторске студије на Одељењу за педагогију Филозофског факултета у Београду, након чега почиње са публиковањем својих првих радова. Свакако, значајнији научни и истраживачки резултат и допринос кандидаткиње др Марије Марковић предстaвља докторска дисертација „*Улоге у вршњачком насиљу и школски успех ученика*ˮ, под менторством проф. др Вере Спасеновић, коју је одбранила на Филозофском факултету Универзитета у Београду, 04.12.2015. године. Проучавање педагошке проблематике наставила је и у периоду од избора у звање доцент до данас, у коме је објавила већи број научних радова, као и две монографије.

Научно-истраживачка активност кандидаткиње др Марије Марковић до данас резултирала је објављивањем монографија (М42 – 3 рада) и већег броја научних и стручних радова објављених у педагошким часописима, зборницима радова и саопштењима на научним скуповима у земљи и иностранству (М14 – 2 рада, 23 – 1 рад, 24 – 7 радова; М33 – 4 рада; М44 – 10 рада; М45 – 7 рад; М51 – 4 рада; М53 – 10 радова). Др Марија Марковић до сада је објавила три научне монографије: „*Грађанско васпитање и идентитет*ˮ (у коауторству са др Весном Тифуновић), објављену 2012. године у издању Педагошког факултета у Јагодини; „*Oбрaзoвни рeсурси у пoгрaничjу истoчнe и jугoистoчнe Србиjeˮ* (у коауторству са др Данијелом Здравковић и др Маријом Јовановић), објављену 2016. године у издању Машинског факултета у Нишу, и „*Вршњачко насиље у школи*“, објављену 2020. године у издању Филозофског факултета у Нишу. Кандидаткиња др Марија Марковић је учествовала на дванаест међународних и националних научних скупова у земљи иностранству из области педагошких наука. Објављени радови кандидаткиње третирају проблематику школске и социјалне педагогије, превасходно могућности побољшања постојеће школске праксе у погледу важних и актуелних педагошких питања.

Кандидаткиња Марија Марковић је била ангажована као истраживач на пројекту *Одрживост идентитетa Србa и нaционaлних мaњинa у погрaничним општинaмa источне и југоисточне Србије* (179013), који се изводио нa Универзитету у Нишу – Мaшински фaкултет, a финaнсирaло гa је Министaрство зa нaуку и технолошки рaзвој Републике Србије, као и на два интерна пројекта Департман за педагогију Филозофског факултета у Нишу: *Унапређивање и осавремењивање основних академских студија педагогије*, одлука Наставно-научног већа Филозофског факултета у Нишу број одлуке: 183/1-16-8-01 од 28.6.2018. год. и *Унапређење професионалних компетенција будућих педагога у оквиру основних академских студија педагогије,* одлука Наставно-научног већа Филозофског факултета у Нишу број одлуке: 360/1-16-5-01 од 30.10.2019. год.

На основу изложеног образложења, даје се **позитивна оцена** резултата научног и истраживачког рада др Марије Марковић, кандидаткиње за избор у звање ванредног професора за ужу научну област педагогија (*Школски систем* и *Педагошка превенција поремећаја у понашању).*

У Нишу, Управник департмана за педагогију

25.2.2021. године Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДЛОГ ОЦЕНE АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидаткиња др Марија Марковић је у изборном периоду доцента била ангажована у развоју наставе и других делатности факултета. На пољу развоја наставе активно је радила на унапређивању квалитета наставног процеса, настојећи да наставу иновира и прилагоди актуелним тенденцијама у области науке и високог образовања. Иновирање наставног процеса и подизање квалитета наставног рада кандидаткиње може се пратити у неколико сегмената:

* Иновирање програмских садржаја који се нуде студентима, увођењем савремених тема и актуелне литературе из области која се проучава.
* Иновирање наставног процеса применом интерактивног приступа, коришћењем активних метода рада које студентима омогућавају да искажу сопствено мишљење, дају идеје и предлоге за решавање проблема и тиме развијају критичко мишљење.
* Развијање кооперативних облика наставног рада у циљу развоја вештина тимског рада, сарадње, групне анализе и решавања проблема.
* Развијање партнерског односа са студентима у процесу наставе, уважавање предлога и мишљења студента, пружање подршке у реализацији појединих задатака на индивидуалном и групном нивоу.
* Увођење и развој континуираног оцењивања, како у процесу вредновања писаних и усмених одговора студената, тако и у процесу вредновања предиспитних обавеза.

У развоју других делатности факултета кандидаткиња је учествовала као члан Наставно-научног већа и Изборног већа, члан синдиката и члан комисије у процесу реакредитације студијских програма на Департману за педагогију. Др Марија Марковић је у току школске 2016/17. године, 2017/18. године и 2018/19. године обављала функцију секретара Департмана за педагогију. Кандидаткиња је током претходних година учествовала у спровођењу пријемних испита на Департману за педагогију као председник Комисије за спровођење пријемног испита за упис на ОАС педагогије 2017/18. године (одлука ННВ бр. 122/1-8-1-01) и председник Рангирне комисије за пријемни испит за упис на МАС педагогије 2017/18. (одлука ННВ бр. 168/1-10-01), 2018/19. (одлука ННВ бр. 149/1-13-01), 2019/20. (одлука ННВ бр. 191/1-7-01) и 2020/2021. године (одлука ННВ бр. 145/1-6-01);

На основу поменутих активности кандидаткиње Веће департмана за педагогију **даје позитивну оцену за ангажовање у развоју наставе и развоју других делатности факултета** доц. др Марији Марковић.

У Нишу, Управник департмана за педагогију

25.2.2021. године Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# ПРЕДЛОГ ОЦЕНE РЕЗУЛТАТА ПЕДАГОШКОГ РАДА КАНДИДАТА

Др Марија Марковић, кандидаткиња за избор у звање *ванредни професор* на Департману за педагогију за ужу научну област Педагогија (*Школски систем* и *Педагошка превенција поремећаја у понашању*), наставним радом на Филозофском факултету у Нишу се успешно бави од 2008. године.

Од избора у звање доцента 2016. године наставник је на више предмета на основним, мастер и докторским студијама на Департману за педагогију Филозофског факултета Унивезитета у Нишу. У постојећем акредитационом циклусу студијског програма педагогије на основним студијама предаје следеће наставне предмете: *Школски систем*, *Педагошка превенција поремећаја у понашању* и *Методика наставе грађанског васпитања.* На нивоу програма мастер студија реализује наставу и испите на предметима *Савремена педагогија и инклузивно образовање, Методика наставе инклузивног образовања* и *Методика социјално-педагошког рада.* Поред наведених, реализује и наставу и испите на предметима *Општа педагогија*, *Вршњачко насиље и васпитно-образовне установе* и *Филм у васпитању и образовању* на Мастер студијском програму образовања наставника предметне наставе, који се реализује у оквиру Центра за образовање наставника на Филозофском факултету у Нишу. Садржаји наведених предмета се континуирано усаглашавају са савременим теоријским приступима и васпитно-образовном праксом у школама и установама социјалне заштите. У оквиру ових предмета настава се реализује на принципима интерактивности и кроз истраживачки рад студената.

Током досадашњег радa у звању наставника, др Марија Марковић је испољила високе педагошке квалитете, научну, стручну и професионалну компетентност. Kандидаткиња је активно радила на иновирању и унапређивању квалитета наставног рада кроз примену интерактивне наставе, као и кроз креативност у примени разноликих иновативних поступака, чиме је значајно допринела модернизацији и већој ефикасности наставе. У досадашњим студентским евалуацијама кандидаткиња је у више наврата оцењивана највишим оценама.

Имајући у виду наведене чињенице Веће Департмана за педагогију **даје позитивну оцену резултата педагошког рада** др Марије Марковић.

У Нишу, Управник департмана за педагогију

25.2.2021. године Проф. др Марија Јовановић



**ПРЕДЛОГ ОЦЕНE РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ, ОДНОСНО УМЕТНИЧКО-НАСТАВНОГ ПОДМЛАТКА НА ФАКУЛТЕТУ**

Кандидаткиња доц. др Марија Марковић је у изборном периоду доцента била ментор при изради 16 мастер радова (на Департману за педагогију и у Центру за образовање наставника – програм Мастер наставник предметне наставе) и 7 завршних радова, као и члан комисија за одбрану 14 мастер радова, 2 завршна рада и једног дипломског рада на Департману за педагогију.

Разноврсна интересовања кандидаткиње омогућавају реализацију менторског рада са студентима у делу израде већег броја семинарских радова на актуелне теме школске и социјалне педагогије. Коректан и сараднички однос са студентима, слобода у избору теме и креативност у приступу и истраживању проблема доприносе успешности семинарских радова, као и повећаном интересовању студената за проучавање проблема школске и социјалне педагогије.

Др Марија Марковић била је члан комисије за реизбор Анастасије Мамутовић у звање *сарадник у настави* за ужу научну област Педагогија (за предмете *Предшколска педагогија* и *Школска педагогија*) – одлука ИВ бр. 149/1-7-01 од 16.05.2018. године, и члан комисије за избор Анастасије Мамутовић у звање *асистент* за ужу научну област Педагогија (за предмете *Предшколска педагогија* и *Школска педагогија*) – одлука ИВ бр. 49/1-6-1-01 од 23.01.2019.

Имајући у виду наведене разлоге може се констатовати да кандидаткиња поседује потребне компетенције за мотивацију, праћење и обезбеђивање научно-наставног подмлатка на факултету и да су резултати њеног рада у том сегменту задовољавајући, на основу чега се **даје позитивна оцена**.

У Нишу, Управник департмана за педагогију

25.2.2021. године Проф. др Марија Јовановић



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_